google/wiki40b huggingface dataset:
Pikrinsyre

Pikrinsyre er trivialnavnet på den kjemiske forbindelsen 2,4,6-trinitrofenol, også kjent som TNP. Stoffet danner gule krystaller, og er et høyeksplosivt og giftig sprengstoff. Det er i nær slekt med trinitrotoluen (TNT) og andre aromatiske nitro-forbindelser.
Trinitrofenol har en detonasjonshastighet på 7350 meter/ sek. Smeltepunkt er 122,5 grader C.
Trinitrofenol er først nevnt i skriftene til kjemikeren Johann Rudolf Glauber i 1742. Det var ikke før i 1830 at man tenkte på å bruke trinitrofenol som sprengstoff. Før den tid trodde man at bare saltene til trinitrofenol (pikrinsyre) var eksplosive.
I 1885 patenterte kjemikerne Hermann Sprengel og Eugene Turpin trinitrofenol som sprengstoff-fylling i artillerigranater. Det ble adoptert som militært sprengstoff til artillerigranater i 1887 og 1888 av England og Frankrike.
Trinitrofenol kan fremstilles ved først å løse opp fenol i konsentrert svovelsyre, og deretter nitrere denne oppløsningen i konsentrert salpetersyre. Denne reaksjonen er meget eksoterm.
Pikrinsyrens salter heter pikrater, og dannes når pikrinsyren kommer i kontakt med metaller. Disse pikratene er mer sensitive og eksplosive enn selve pikrinsyren.
Pikrinsyre lagres under vann i små mengder til laboratorieformål, siden tørr pikrinsyre er mer sensitivt.
Caroline Lacroix

Kongens død

Etter kongens død giftet hun seg igjen i 1910 med en av sine beundrere, Antoine Durrieux, som adopterte de to sønnene. De to ble snart skilt igjen. I 1937 utgav hun sine memoarer i A Commoner Married a King: As Told by Baroness de Vaughan to Paul Faure. Hun døde i Cambo-les-Bains i Pyreneene, og ble gravlagt på Cimetière du Père Lachaise i Paris.
UFC 111

Bakgrunn

På grunn av Brock Lesnars lange sykefravær var det lenge usikkert hva UFC ønsket å gjøre. Det ble spekulert og rapportert at det det ble jobbet med en kamp mellom Frank Mir og Shane Carwin om en interim tungvekt tittel for dette arrangementet. Kampen ble offisielt bekreftet under UFC 108.
Ben Saunders var opprinnelig satt opp til å møte Martin Kampmann, men Kampmann ble erstattet av Jake Ellenberg på grunn av skade. Senere da Thiago Alves ble tvunget til å trekke seg fra kampen sin mot Jon Fitch ba Ben Saunders om å få møte Fitch. Jake Ellenberg fikk utbetalt både for kamp og seier.
Cape Bayle

Cape Bayle er et nes på Anvers Island i Det antarktiske arkipel. Det ble kartlagt av Den franske antarktisekspedisjonen, 1903–05, under Charcot og oppkalt etter viseadmiral Charles-Jesse Bayle (1842–1918) i den franske marinen.
Frisksport

Frisksport er en livsstil som er rettet mot å bevare helse, fysisk, psykisk og sosialt velbefinnende gjennom et enkelt og sunt kosthold, friluftsliv og bruk av kroppen. Ordet frisksport ble benyttet første gang i 1924 i magasinet Swing av kunstneren Marcus Hentzel. Inspirasjonskilden til dette kom fra amerikaneren Bernarr MacFadden og hans «Physical Culture» bevegelse. Frisksport ble mer utbredt i Sverige enn i Norge, og det eksisterer et forbund for sporten i Sverige.
BTR-94

Teknisk

Vognføreren og vognkommandøren sitter framme i skroget. Infanteristene sitter av gjennom luker mellom andre og tredje hjulsett.
Tårnet er av modell BAU-23x2 og er større enn BTR-80 sitt, og har doble 23 mm maskinkanoner av modell 2A7M. 200 skudd lagres klare til bruk. Koaksialt er det montert en 7,62 mm mitraljøse. Hver maskinkanon kan føre rundt 850 skudd i minuttet, og er av samme type som på ZSU-23-4.  BAU-23x2 kan også monteres på andre pansrede kjøretøyer.
Motoren er en turbodiesel og er montert bak i skroget.
Katarina Sederholm Hoff

Friidrett

Sederholm Hoff er norsk rekordholder i kulestøt for kvinner med 17,11 meter fra 1998. Hun representerte Stjørdal Friidrettsklubb. Hun har de 20 beste resultatene av en norsk kulestøter gjennom alle tider i Norge, og er tre ganger norsk mester fra 1998, 1999 og 2000.
Islamsk kosmologi

Islamsk kosmologi er den kosmologi som finnes i den muslimske verden. Den er hovedsakelig avledet av Koranen, Hadith, Sunna og nåværende Islamske såvel som før-islamske kilder. Koranen selv nevner syv himler og et omfattende univers som opprettholdes av Allah.
Islamsk tenkning inndeler kosmos to kategorier. Det «usette univers» (arabisk:  عالم الغيب, Aalam-ul-Ghaib) er uforståelig for mennesker generelt, har egenskaper som er ukjente for oss, og inkluderer Allah, engler, paradis, helvete, syv himler og Al-Arsh (Guds trone). Det observerbare univers (arabisk:  عالم الشهود, Alam-ul-Shahood) kan oppfattes gjennom de fem sanser og instrumenter som bygger på disse. Koranen sier: «Allah er han som er den eneste Gud, og som kjenner det usette og observerte».
Hensikten med skaperverket er at Gud skal bli kjent, bli oppdaget av mennesker. Før skapelsen var Allah  bare kjent for seg selv, ettersom intet annet enn han eksisterte. Det var en del av hans store plan at Allahs 99 attributter skulle fullbyrdes gjennom skapte vesener. Allah kan bli kjent gjennom åpenbaringer eller gjennom former for tenkning. I det sistnevnte tilfellet blir han kjent for menneskene gjennom Islams profeter.
Iridana

Utseende

Små (vingespenn 30-35 millimeter), forholdsvis kraftige dagsommerfugler. Hannenes overside er mørk med større eller mindre blå eller grønnaktig metalliske felter, hunnene er brunlige. Undersiden er brun, forvingen ganske mørk med et par lyse flekker, bakvingen med et litt annerledes farget tverrbånd i midten.

Levevis

Larvene lever trolig av blågrønnbakterier, alger, lav og annet organisk materiale som de skraper av trestammer. De lever på trær som har kolonier av maur i slekten Crematogaster. De voksne sommerfuglene holder seg mest oppe i trekronene. De blir av og til fanget i lysfeller, noe som kan tyde på at de er delvis nattaktive.
Disse sommerfuglene lever i tropisk lavlands-skog.

Utbredelse

Slekten er utbredt i Afrika.
De fleste er regnet som sjeldne.
Luojiang (Quanzhou)

Luojiang (kinesisk: 洛江区; pinyin: Luòjiāng Qū) er et bydistrikt i provinsen Fujian i Folkerepublikken Kina. Det ligger i byprefekturet Quanzhou.
Det har et areal på 382 km² og teller 170 940 innbyggere (2003).
Hval Sjokoladefabrikk

Hval Sjokoladefabrikk ASA er en norsk næringsmiddelprodusent som først og fremst lager sjokolade. Fabrikken ligger i Sandefjord.

Historie

Hval Sjokoladefabrikk ble etablert i 1996 av gründer Rolf Rune Forsberg. Han er i dag daglig leder og den største aksjonæren i selskapet.
I 2005 lå firmaet notert på den OTC-listen, med tickeren HVAL. Samme høst lanserte Hval Sjokoladefabrikk planer om å etablere en franchisedrevet butikkjede med navnet Sjokoladeriet. I 2007 ble det startet 6 butikker, men det lyktes ikke å gjøre noen av butikkene lønnsomme. Prosjektet ble derfor skrinlagt forholdsvis raskt. Candy King distribuerer i dag Hvals løsvekt-produkter. Disse utgjør 2/3 av brutto omsetning for Hval-produkter. Bedriften hadde en omsetning på 38 millioner og et overskudd på 2,5 millioner i 2011.
Etter at NRKs aktualitetsmagasin Brennpunkt i mars 2015 fortalte at Hval Sjokoladefabrikk ble presset ut av matvarekjedene fordi de som liten aktør ikke ville betale for hylleplass, fikk fabrikken stor medieoppmerksomhet og støtte blant nye kunder.
VM i alpint 2015 – Lagkonkurranse

Lagkonkurransen under VM i alpint 2015 ble avholdt 10. februar 2015 i Vail.
Araniella displicata

Utseende

Araniella displicata er en ganske kraftig bygd edderkopp. Kroppen er todelt kropp, en bakkropp (abdomen) og en forkropp (prosoma eller cephalothorax). Forkroppen er blekt olivengrønn eller mer rødbrun, bred, med fine, nedliggende hår. Bakkroppen hos hunnen er stor og kuleformet, lyst orange eller brunlig farget, med et ganske typisk blekhvitt mønster. Men den er fargevariabel, slik at nær ensfargede individer forekommer. Hodet har åtte øynene, fire forholdsvis store øyne i midten, som mer eller mindre danner et kvadrat, og et par ganske små øyne som sitter tett sammen på hver side. Chelicerene er korte, kraftige, med tenner på innsiden. Beina er middels lange og ganske kraftige.
Artene i denne slekten kan være ganske like hverandre, samtidig som de kan være fargevariable av utseende, og kan forveksles med Araniella alpica, hunner kan skilles på de avgrensede fire lyse flekkene som finnes på undersiden av A. alpica, disse mangler hos A. displicata. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
VM i sommerskiskyting

Verdensmesterskap i sommerskiskyting har blitt avholdt årlig siden 1996.
Lukket liste

Valg med lukket liste er en variant av listevalg der velgerne bare kan stemme på partier uten å kunne påvirke hvilke kandidater som velges. Flertallet av proporsjonale flerpartisystemer i verden bruker lukkede lister.
Med lukket liste har partiene bestemt hvem som skal representere partiet, og de som står øverst på listen alltid vil bli valgt (når stemmetallet tillater det) mens de nederste på listen aldri blir valgt.
I Sør-Afrika har stemmeseddelen bilde av partinavnet, partiets symbol og et foto av partilederen, men ikke navn på noen kandidater. Velgerne stemmer på partiet de foretrekker, mens hvilke kandidater som blir valgt er bestemt av partiet selv. Det gir partiene mulighet til å inkludere kandidater fra minoritetsgrupper som ellers neppe hadde blitt valgt.
En ulempe med lukkede lister er at velgerne ikke har noen innflytelse på hvem som blir valgt. I det Øst-Tyske valget i 1990 før sammenslåingen, ble en av partitoppene avslørt for å være informant for det hemmelige politiet fire dager før valget. Kandidaten ble kastet ut av partiet, men fordi listene var lukket måtte velgerne stemme på vedkommende dersom de ville gi en stemme til hans tidligere parti.
Strausberg

Geografi

Byen ligger i dag helt øst i Tyskland, og 30 km øst for Berlin, 30 km vest for grensen til Polen, 20 km vest for Seelow.
David Pizarro

Tidlig karriere

Pizarro startet sin karriere som en spillende midtbanesiller på Santiago Wanderers i Valparaiso, Chile.
Pizarro fikk sitt første opphold i europeisk fotball hos Udinese Calcio i Serie A. Mens han var under kontrakt der, fikk han et kort, men suksessfullt opphold hos det søramerikanske laget Universidad de Chile, der han debuterte under Copa Libertadores. 
Han fikk etterhvert mye suksess med Udinese og deres manager Luciano Spalletti.

Inter Milan

Pizarro signerte en fireårs kontrakt med Inter Milan den 14. juli 2005, for en overgangssum på €12m og 50% av rettene til spilleren Goran Pandev. På den tiden, hevdet Pizarro at han ville pensjonere seg mens han spilte i Nerazzurri skjorten. Men han klarte aldri å etablere seg på førstelaget til Milan-klubben.  
Under sin eneste sesong hos Inter Milan, vant imidlertid Pizarro det italienske mesterskapet (på grunn av etterspillet i den italienske fotballskandalen kjent som Calciopoli), Supercoppa italiana di calcio og Coppa Italia.

A.S. Roma

I august 2006 aksepterte han en overgang til A.S. Roma for €6.5m i en delt-eierskapsavtale, som forente han med sin tidligere sjef fra Udinese, Luciano Spalletti. Etter suksessen til Roma i 2006-07, der laget kom til kvartfinalen i Mesterligaen, ble nr. 2 i Serie A, og slo Inter Milan 7-4 sammenlagt og vant Coppa Italia, annonserte Roma den 20. juni 2007 at de ville betale €5.75m til Inter over de neste tre sesongene for den gjenværende eierdelen i Pizarro. I januar 2012 ble Pizzaro lånt ut til Manchester City
I 2008 gjentok AS Roma bragden og vant Coppa Italia for andre år på rad.

Landslagsspill

Han deltok på Chile under OL i 2000, og var med på å spille laget helt frem til en bronsemedalje i turneringen.
Etter å ha mislyktes i å kvalifisere seg til Fotball-VM i 2006 i Tyskland, sa Pizarro at han ikke ville spille mere for landslaget. Der var to årsaker til hans avgjørelse: Han mislikte måten som eks-trener Juvenal Olmos og eks-presidenten i fotballforbundet Reinaldo Sanchez hadde opptrådt på. En annen årsak var mangelen på kompromiss og ansvar fra mange av kollegene på landslaget, som kun spilte fotball for å bli populære. Han ønsket også å tilbringe mere tid med sin familie.

Trivia

Pizarros kjælenavn er «Peq», som er en kort variant av det spanske ordet pequeno, som betyr liten.
Proteuaspa akikoae

Utbredelse

Arten er bare kjent fra det nordlige Vietnam.
Gomera

Topografi

Øya er 22 kilometer på det bredeste og høyeste topp er Garajonay på 1 487 m.

Los Guanches

Gomera var, som de andre større Kanariøyene, opprinnelig befolket av et myteomspunnet folkeslag kalt guanches. Ingen vet riktig hvor de kom fra, og lite er kjent om dem, ut over det paradoksale faktum at disse øyboerne ikke hadde kunnskaper om å lage havgående fartøyer. Dette har satt grå hår i hodet på mange arkeologer, og det er sikkert også en av grunnene til at dette folket var lite kjent i landene omkring før Kanariøyene på 1400- og 1500-tallet mer og mer ble brukt som mellomstasjon for europeiske slavehandlere. De hadde heller ikke noen andre velutviklete teknologiske kunnskaper, noe som har gjort at de har satt få spor etter seg. De ser ut til å ha forsvunnet med det økende nærværet av spanske, portugisiske og andre europeiske sjøfarere og krigsherrer.

Nyere historie

Christofer Columbus brukte San Sebastián de La Gomera som siste havn før han la ut på Atlanterhavet i 1492. Han likte seg der og ikke minst likte han, ifølge historiske overleveringer, den litt mystiske og frigjorte Beatriz de Bobadilla. Han ønsket å bosette seg der, og han bygde derfor også et hus i hovedstaden. Han skal visstnok aldri ha bodd der, men huset står der som museum den dag i dag. Urbefolkningen har tradisjonelt brukt et plystrespråk El Silvo som de kommuniserte med over lange avstander fordi øya er full av dype daler og ganske uframkommelig. Tilsvarende språk finnes også noen få andre steder, men El Silvo er det eneste som ennå holdes i hevd. Det er i de senere år blitt en økende bevissthet rundt den særegne kulturen på øya, og språket undervises nå i skolen.

Flora

Gomera er en «grønn kanariøy», som har bevart mye av sin opprinnelige karakter. Den oppviser både tørre, nesten ørkenaktige fjellsider i lavlandet og en rik, temperert regnskog i fjellene. I nasjonalparken Garajonay, i området rundt fjelltoppen med samme navn kan en studere furuskoger som likner dem en finner på Vestlandet i Norge side om side med en slik eviggrønn, temperert urskog bestående av en type laurbærtrær, laurisilva. Den samme type skog som visstnok skal ha preget den sydeuropeiske floraen i eldre tider.
Sva

Sva (fra norrønt svað, «glatt sted») er et bart fjell- eller steinparti. I moderne norsk brukes ofte ordet svaberg. Svaberg ble for det meste dannet på slutten av siste istid, da den ofte mer enn tusen meter tykke innlandsisen som dekket Skandinavia for mer enn ti tusen år siden, smeltet bort på relativt få tiår. 
Sva er ikke slipt og polert av selve isen, slik det stundom blir forklart, men derimot av enorme mengder smeltevann under isen.  Dette vannet var fylt med sand, grus og stein som slipte på fjellet, og også dannet jettegryter. Ofte kom smeltevannet med enormt trykk ut av åpninger i isen, og lagde, tildels dype, smeltevannrenner, som nesten alltid opptrer sammen med svaberg.
Hvordan overflaten på et sva ser ut vil variere etter hvordan kvaliteten og strukturen i fjellet er. Harde dypbergarter som granitt og syenitt kan slipes til jevne og glatte flater, mens metamorfe bergarter blir mer ujevne. 
Et sva har ofte skuringsstriper som viser hvilken vei isen har beveget seg. I noen tilfelle kan det være skuringsstriper i flere retninger fordi isen skiftet bevegelsesretning mot slutten av istiden.  Skuringsstripene er laget av stein som var frosset fast i selve isen, og ikke av sand- og grusblandet vann.
Store sva er lett tilgjengelige i kommunene Gjerstad, Nissedal og Drangedal. Bukkesvåna og Kobbersvåna er et besøk verdt. Ordet svå er flertall av sva på den lokale dialekten.
Innen fjellklatring brukes sva om et glatt fjellparti som er mindre enn 90 grader bratt (loddrett).
Sommerskolen Oslo

Sommerskolen Oslo (etablert 2006) er et supplerende utdanningstilbud til elever i grunnskoler og videregående skoler i Oslo. Tilbudet er lagt til rette for elever som ønsker å bruke deler av ferien til å fordype seg ytterligere innen basisfag og grunnleggende ferdigheter. Skolen tilbyr 48 ulike kurs for elever i alderen 6-19 år innenfor fagene norsk, matematikk, naturfag, fremmedspråk og IKT.
Skolen benytter seg av ulike lokaler lokalt i elevens nærhet, og tilbyr for det 11. året på rad ulike kurs for barn og unge i skolealder. 
Fysisk aktivitet er vektlagt og det er lagt opp til minst en time med fysisk aktivitet hver dag. I tillegg har hvert kurs et kulturelt innslag. Kursene er i hovedsak lagt opp over fem dager, og Sommerskolens tilbud tilbys fire uker i løpet av sommeren, i uke 26, 27 og 32 med et noe redusert tilbud i uke 33. 
Skolens rektor er Kirsten Riise. Skolen har også ulike baseledere som fungerer som lokale rektorer på de ulike skolene.
Lambda-CDM-modellen

Λ-CDM eller Lambda-CDM er den dominerende modellen for Big Bang-kosmologi. CDM er en forkortelse for Cold Dark Matter (mørk materie) og den greske versalen Lambda betegner den kosmologiske konstanten. Modellen forklarer svingningene i den kosmiske bakgrunnsstrålingen og universets ekspansjon. De største ingrediensene i modellen er eksotiske.
Is There Anybody Out There?

Komposisjon

Den første halvdelen av sangen bygger videre på konseptet bak «Hey You», som er sangen før «Is There Anybody Out There?» på albumet. Denne delen er rolig med mørk synthesizerlyd med setningen «Is there anybody out there?» som blir gjentatt fire ganger. Den andre halvdelen er en instrumentaldel i form av en klassisk gitarsolo. I flere intervju har David Gilmour fortalt at han prøvde å spille den, men ble aldri fornøyd med resultatet. Den klassiske studiomusikeren Ron di Blasi ble hentet av Michael Kamen for å spille stykket. Gilmour har sagt at det egentlig var Bob Ezrin som skrev sangen, men at Roger Waters tok æren for det. Den hvinende sirenelignende lydeffekten under sangen ble laget på samme måte som det ble gjort på den tidligere Pink Floyd-sangen «Echoes». Effekten er laget av Gilmour på gitar. Sangen inneholder lydklipp fra to TV-serier, Gunsmoke og Gomer Pyle, USMC.
Estuar

Estuarier i Norge

I Norge er flere estuarier vernet, for eksempel Øra i Østfold, Gaulosen i Sør-Trøndelag, Målselvutløpet og Reisautløpet i Troms, Tanamunningen i Finnmark. Andre eller deler av andre elvemunninger inngår i reservater for våtmark.
Janeek Brown

2013

Brown kom på andreplass på 100 meter hekk i Jamaicas uttakningskonkurranse for CARIFTA Games, og ble dermed tatt ut til CARIFTA Games 2013. Der fikk hun sølv på 100 meter hekk i U17-klassen, bak sin lagvenninne Rushelle Burton, og Jamaica vant 4 x 100 meter stafett.

2014

Under Jamaicas CARIFTA Trials kom hun på andreplass på 100 meter hekk, og hun vant denne øvelsen under CARIFTA Games 2014, i U18-klassen. Den yngste klassen var dette året endret fra U17 til U18. Hun vant 100 meter hekk under ISSA-mesterskapet på Jamaica (Inter-Secondary Schools Sports Association), og vant også denne øvelsen under JAAA All-Comers Meet. I juli deltok hun i Junior-CAC-mesterskapet i friidrett 2014 (Central American and Caribbean Junior Championships), og hun deltok i Sommer-OL for ungdom 2014, der hun kom på sjetteplass på 100 meter hekk.

2015

Hun vant 100 meter hekk under CARIFTA Trials i 2015, og vant også ISSA-mesterskapet i friidrett, og hun gikk videre og vant to gull under CARIFTA Games 2015, med gull på 100 meter hekk og på 4 x 100 meter stafett i U18-klassen. Hun vant også 100 meter hekk under JAAA All Comers Meet. Under Ungdoms-VM i friidrett 2015 ble hun slått ut i semifinalen på 100 meter hekk.

2016

Hun konkurrerte mindre i 2016, men deltok i ISSA-mesterskapet i friidrett, og kom der på sjetteplass på 100 meter hekk.

2017

I mars kom hun på andreplass på 100 meter hekk under CARIFTA Trials, og hun kom også på andreplass under ISSA-mesterskapet i friidrett, og hun fikk sølv på 100 meter hekk i U20-klassen under CARIFTA Games 2017, bak Amoi Brown. Hun fikk også sølv på 100 meter hekk under det jamaicanske juniormesterskapet i friidrett. Under Panamerikansk U20-mesterskap i friidrett 2017 kom hun på åttendeplass på 100 meter hekk.

2018

I collegemesterskapet Southeastern Conference Indoor Championships kom hun på andreplass på 60 meter hekk, og under NCAA-mesterskapet innendørs kom hun på åttendeplass. Den 27. april satte hun ny personlig rekord på 100 meter, med 11,34 sekunder, under National Relay Championships i USA. Under Southeastern Conference-mesterskapet utendørs løp hun 100 meter hekk under 13 sekunder for første gang med lovlig vind, og løp der på 12,99 i forsøksheatet og 12,84 i finalen, og endte på tredjeplass. Hun forbedret denne personlige rekorden ytterligere til 12,80 under NCAA-mesterskapet utendørs, og endte på femteplass i finalen.

2019

Under Southeastern Conference Indoor Championships 2019 kom hun på andreplass på 60 meter hekk og femteplass på 60 meter, og under NCAA-mesterskapet innendørs kom hun på femteplass på 60 meter hekk. Hun vant 100 meter hekk under Southeastern Conference Outdoor Championships, med ny personlig rekord på 12,55 sekunder, og fikk sølv på 4 x 100 meter stafett. Den 8. juni vant hun 100 meter hekk under NCAA-mesterskapet i friidrett, med ny nasjonal rekord for Jamaica på 12,40 sekunder. I NCAA-mesterskapet fikk hun også bronse på 4 x 100 meter stafett, og kom på fjerdeplass på 200 meter. 
I slutten av juni ble hun profesjonell utøver, og signerte kontrakt med Puma.
Drangsfjorden

Drangsfjorden er en arm av Åptafjorden i Farsund kommune i Vest-Agder. Den har innløp på nordsiden av Åptafjorden like øst for bygda Åpta, og går rundt tre kilometer mot nordøst til bygda Drange.
Donse Krudtværk

Donse Krudtværk eller Donse Krudtmølle var et kruttverk (fabrikk for produksjon av krutt) ved Donse Å nær Hørsholm i Danmark, det var i drift fra 1704 til 1911.
Krudtværket ble anlagt i 1704 av Frederik IVs hustru dronning Louise, som eide Hirschholm slott på den tiden. Verket var kongelig eiendom inntil 1765, hvor det ble solgt og overgikk som privat virksomhet. Det ble drevet av vannkraft i form av en vannmølle plassert i Donse Å. Verket leverte krutt til hæren og flåten.
Verket opplevde flere sprengningsulykker, hvorav en var meget alvorlig. Den skjedde 16. mai 1882, hvor fire mennesker; en fabrikkarbeider og 3 piker ble drept og flere bygninger brant ned. Ulykken skjedde på et tidspunkt da de fleste arbeiderne ikke var til stede på verket og ville utvilsomt ha hatt flere omkomne om det hadde skjedd på en annen tid.
Både Henrik Cavling og Holger Drachmann leverte medrivende reportasjer fra ulykken som samtidig var uttrykk for noe av den første moderne journalistikk i Danmark.
Verket opplevde flere sprengninger både før og etter denne ulykken og verket ble stengt i 1911.
Club Atlético Estudiantes

Club Atlético Estudiantes er en argentinsk fotballklubb fra Buenos Aires. Estudiantes ble grunnlagt i 1898, og spiller i Primera B Metropolitana, det tredje øverste nivået i Argentina.